ভার্জিন অরবিট
ভার্জিন অরবিট ভার্জিন গোষ্ঠীর একটি সংস্থা, যা ছোট কৃত্রিম উপগ্রহের জন্য উৎক্ষেপণ পরিষেবা দেওয়ার পরিকল্পনা করেছে। সংস্থাটি ২০১৩ সালে আকাশে কসমিক গার্ল থেকে উৎক্ষেপণ যোগ্য লঞ্চারওয়ান রকেট নির্মাণের জন্য গঠিত হয়, যা এর আগে ভার্জিন গ্যালাকটিকের একটি প্রকল্প ছিল। ক্যালিফোর্নিয়ার লং বিচে অবস্থিত ভার্জিন অরবিট সংস্থায় বোয়িংয়ের সরকারি উপগ্রহ ব্যবস্থার প্রাক্তন সহ- সভাপতি ড্যান হার্টের নেতৃত্বে ৩০০ জনেরও বেশি কর্মচারী রয়েছে। ভার্জিন অরবিট ছোট উপগ্রহ উৎক্ষেপণকে লক্ষ্য করে কার্যক্রম পরিচালনা করে, যা ভার্জিন গ্যালাকটিক দ্বারা নির্ধারিত তিনটি ক্ষমতার মধ্যে একটি। এই ক্ষমতাগুলি হল মানব মহাকাশ অভিযান, ছোট কৃত্রিম উপগ্রহ উৎক্ষেপণ এবং উন্নত মহাকাশের নকশা তৈরি, উৎক্ষেপণ ও পরীক্ষা।